Държавен вестник, бр. 57, 2010 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  57
2.2. Използвана честота – 3,5 MHz или 
5 MHz – подбрани в зависимост от възрастта и 
хабитуса на пациента. При новородени и кър­
мачета може да се използва и 7,5 MHz честота 
на звука.
2.3. Изследването се извършва 4 – 6 часа след 
последния прием на храна.
2.4. Пациентът е разположен последователно 
по гръб и ляво странично положение при задър­
жан дълбок инспириум.
2.5. Извършват се лонгитудинални и трансвер­
зални сканирания по отношение на жлъчния 
мехур.
2.6. В ляво странично положение се използва 
субкосталният достъп към жлъчния мехур.
2.7. И в двете заемани от пациента положения 
се прилага интеркосталното сканиране.
2.8. Последователно се преминава към изо­
бразяване на жлъчните пътища, от проксимално 
към дистално. Трансверзалното сканиране се 
използва за изобразяване на десния и левия 
главен жлъчен проток.
2.9. Проксималната част на главния жлъчен 
проток се изследва в ляво странично положе­
ние, при дълбок инспириум и лонгитудинално 
сканиране по оста му.
2.10. Дисталната част – ретродуоденална и 
интрапанкреасна, се сканира също в ляво стра­
нично положение, както и в лежащо на гръб 
положение на пациента. За по-добро изобразяване 
на изследвания сегмент е добре пациентът да 
заеме полуседнало положение. В този случай се 
използват трансверзални срезове.
2.11. Ако има наличие на много газови ко­
лекции в стомах, дуоденум и чревни бримки, 
пациентът поема 100 – 200 мл течност и скани­
рането се извършва по описания по-горе начин.
2.12. Измерването на главния жлъчен проток 
се извършва в лонгитудинален срез, като се 
фиксира курсорът между вътрешното очертание 
на двете срещуположни стени. Измерването 
трябва да се извършва каудално от проекцията 
на десния клон на порталната вена и отразява 
предно-задния размер на жлъчния проток.
2.13. Избор на подходящи технически пара­
метри, подходяща работна честота и форма на 
използвания трансдюсер в зависимост от въз­
растта и хабитуса на пациента.
3. Диагностични изисквания и изисквания за 
получаване на качествен образ при ултразвуково 
изследване на слезка:
3.1. Сканирането се извършва в реално време 
със секторен, конвексен или линеен трансдюсер.
3.2. Използвана честота – 3,5 MHz или 
5 MHz – подбрани в зависимост от възрастта и 
хабитуса на пациента. При новородени и кър­
мачета може да се използва и 7,5 MHz честота 
на звука.
3.3. Изследването се извършва в дясно стра­
нично положение на пациента.
3.4. Трансдюсерът се поставя по средна ак­
силарна линия, косо, в интеркосталното прос­
транство, обикновено в 10-ото междуребрие или 
непосредствено субкостално.
3.5. Изобразяват се всички повърхности и 
участъци от паренхима, както и лявата диафраг­
мена купола и левият костодиафрагмален синус. 
3.6. Структурата е хомогенна, малко по-висо­
ка от тази на реналния кортекс и черния дроб. 
3.7. Избор на подходящи технически парамет­
ри, работна честота и форма на използвания 
трансдюсер в зависимост от възрастта и хабитуса 
на пациента.
4. Диагностични изисквания и изисквания за 
получаване на качествен образ при ултразвуково 
изследване на панкреас:
4.1. Сканирането се извършва в реално време 
със секторен, конвексен или линеен трансдюсер.
4.2. Използвана честота – 3,5 MHz или 
5 MHz – подбрани в зависимост от възрастта и 
хабитуса на индивида. 
4.3. Пациентът заема легнало по гръб по­
ложение и диша повърхностно. Могат да бъдат 
използвани и други позиции, като ляво или дясно 
странично, както и полулегнало положение.
4.4. Опашката на панкреаса се изобразява и 
при сканиране дорзално вляво – пациентът лежи 
по корем, или като се използва слезката като 
акустичен прозорец.
4.5. При извършване на прегледа се прилага 
компресия, за да се разместят газовите колекции, 
разполагащи се в чревните бримки в тази област.
4.6. Първо се идентифицират някои основни 
съдови структури, служещи за ориентири при 
изобразяването на жлезата. В трансверзален 
срез се визуализират: порталната вена, която се 
разполага вдясно пред долната празна вена и има 
овална форма. Тя е свързана с лиеналната вена, 
която преминава наляво. Тялото и опашката на 
панкреаса се разполагат пред тези структури. 
Извършват се и парасагитални сканирания в 
същата област.
4.7. Трансверзалното сканиране с лек наклон 
(или преместване) на трансдюсера каудално изо­
бразява главата на панкреаса. Тя обикновено се 
разполага вентрално от съединяването на лявата 
ренална вена с долната празна вена.
4.8. Парасагиталното сканиране вдясно от 
срединната линия изобразява процесус унцина­
тус, разполагащ се между горната мезентериална 
вена вентрално и долната празна вена дорзално.
4.9. Горните мезентериални съдове – вена 
и артерия, се разполагат дорзално от мястото 
на съединяване на главата и тялото – т. нар. 
панкреасна шийка, която се разполага и зад 
антралната част на стомаха.
4.10. Ехогенността на структурата варира в 
широки граници – от еднаква с тази на черния 
дроб при деца и млади хора до хиперехогенна 
при възрастни и стари хора.
4.11. При трансверзално сканиране в областта 
на тялото на панкреаса се визуализира малък 
сегмент от панкреатичния проток.
4.12. Избор на подходящи технически пара­
метри, работна честота и форма на използвания 
трансдюсер в зависимост от възрастта и хабитуса 
на пациента.
5. Диагностични изисквания и изисквания за 
получаване на качествен образ при ултразвуково 
изследване на бъбреци: